- Hindi News
- National
- 12 हजार खंभों में एलईडी लाइट, 50 फीसदी बचेगी बिजली, बंद हुई तो सेंसर देगा सिग्नल
12 हजार खंभों में एलईडी लाइट, 50 फीसदी बचेगी बिजली, बंद हुई तो सेंसर देगा सिग्नल
दिल्ली की कंपनी ने काम शुरू किया
दिल्ली की कंपनी ने लाइट लगाने का काम शुरु कर दिया है। शहर के लगभग 12 हजार खंभों में लाइटें लगाई जानी है। प्राथमिक चरण में मुख्य मार्गों में लाइट लगेगी। अतुल चोपड़ा, एसई नगर निगम
भास्कर न्यूज|राजनांदगांव
नगर निगम शहर के बिजली पोलों में एलईडी लगा रही है। इसके लिए दिल्ली से ईईसीएल की टीम पहुुंंची है, जिसने शहर में काम शुरु कर दिया है। कंपनी को दिए ठेके के मुताबिक शहर के 12 हजार खंभों में एईडी लाइटें लगाई जाएंगी। अगले सात सालों तक इसके मेंटनेंस की जिम्मेदारी भी ठेका कंपनी को रहेगी। एलईडी लाइट लगने से नगर निगम के बिजली खर्च का बोझ 50 फीसदी तक कम हो जाएगा।
निगम को अब तक बिजली बिल के रुप में ही बड़ा रकम चुकानी पड़ती थी। ईईसीएल कंपनी से हुए करार के मुताबिक लाइट लगाने के बाद इसके मेंटनेंस की जिम्मेदारी भी कंपनी की होगी। मार्च में शहर के सभी हिस्सों में एलईडी लाइट लगाने का काम पूरा कर लिया जाएगा। लाइट के साथ खंभों में कंपनी सेंसर भी लगा रही है। अगर किसी खंभे की लाइट बंद या फ्यूज होती है,तो इसकी जानकारी सेंसर के माध्यम से तत्काल मिल जाएगी। कंट्रोल रूम में लाइट बंद होने का सिग्नल आपरेटर को मिल जाएगा। प्राथमिक चरण में शहर के सभी प्रमुख मार्गों में एलईडी लगाई जा रही है।इसके बाद भीतरी गलियों व मोहल्लों में लाइट लगाने का काम शुरु किया जाएगा।
tgl_Latn sot_Latn hin_Deva hin_Deva hin_Deva hin_Deva mar_Deva hin_Deva hin_Deva